Πανεπιστήμιο της Λειψίας

Το Πανεπιστήμιο της Λειψίας (Universität Leipzig) είναι το δεύτερο παλαιότερο πανεπιστήμιο σε συνεχή λειτουργία στην επικράτεια της Ομοσπονδιακής Δημοκρατίας της Γερμανίας. Το παλαιότερο είναι το Πανεπιστήμιο της Χαϊδελβέργης. Τα πανεπιστήμια της Κολωνίας, Ερφούρτης και του Βίρτσμπουργκ, παρόλο που πρωτοϊδρύθηκαν πριν το Πανεπιστήμιο της Λειψίας, επανιδρύθηκαν μετά το πανεπιστήμιο της Λειψίας μετά από μακριά διακοπή της λειτουργίας τους. Η Alma mater lipsiensis έχει έναν προϋπολογισμό της τάξεως των 320.417 εκατομμυρίων ευρώ. Πρόκειται περί κρατικού πανεπιστημίου, αλλά, όπως πλέον όλα τα πανεπιστήμια της Γερμανίας, δε χρηματοδοτείται αποκλειστικά από τον κρατικό προϋπολογισμό, αλλά και από διάφορες επιχορηγήσεις του ευρύτερου δημόσιου και ιδιωτικού τομέα (45.196 εκατομμύρια ευρώ). Στο Πανεπιστήμιο της Λειψίας έχουν σπουδάσει πολλοί Έλληνες διανοούμενοι.

 Το πανεπιστήμιο είχε ως αρχικό πρότυπο ίδρυσής του το Πανεπιστήμιο της Πράγας, από το οποίο αποσύρθηκαν στη Λειψία τα μέλη της γερμανόφωνης σχολής μετά την κρίση Γιαν Χους και το Διάταγμα του Κουτνά Χόρα. Η ίδρυση του πανεπιστημίου της Λειψίας εγκρίθηκε από τον Πάπα Αλέξανδρο Η' στις 9 Σεπτεμβρίου 1409, και τελικά το πανεπιστήμιο άνοιξε στις 2 Δεκεμβρίου με πρώτο πρύτανη τον Γιόχαν Όττο φον Μύνστερμπεργκ. Μεταξύ των ετών 1953 και 1991, το πανεπιστήμιο αποκαλείτο Πανεπιστήμιο Καρλ Μαρξ. Η πανεπιστημιακή βιβλιοθήκη της Λειψίας ιδρύθηκε το 1543. Είναι μία από τις αρχαιότερες γερμανικές πανεπιστημιακές βιβλιοθήκες και χρησιμοποιείται ως πηγή φιλολογικής έρευνας και γενικότερων πληροφοριών για το πανεπιστήμιο της Λειψίας και το ευρύτερο κοινό της περιοχής. Οι εκτεταμένες ιστορικές και ειδικές συλλογές του είναι αναγνωροισμένες σε εθνικό και διεθνές επίπεδο. Η βιβλιοθήκη συγκροτείται από το κεντρικό κτήριο "Bibliotheca Albertina" και σαράντα κλάδους κοντά στα αντίστοιχα ακαδημαϊκά ιδρύματα. Το συνολικό απόθεμα τις βιβλιοθήκης φθάνει τα 5 εκατομμύρια τόμους και περίπου 7.700 περιοδικές εκδόσεις. Οι συλλογές ποικίλλουν από σημαντικά μεσαιωνικά χειρόγραφα, παπύρους, αυτόγραφα, όστρακα και νομίσματα. Το αστικό campus συντίθεται από αρκετές διαφορετικές τοποθεσίες. Το κεντρικό κτήριο στο κέντρο της Λειψίας κατασκευάστηκε το 2005. Τα σχέδια για το νέο κτήριο του πανεπιστημίου εκπόνησε ο ολλανδός αρχιτέκτονας Έρικ βαν Έγκεραατ. Το εκτιμώμενο συνολικό κόστος για το πρόγραμμα ανακατασκευών αναφέρεται ότι φθάνει στα 140 εκατομμύρια ευρώ. Το νέο κτήριο προβλέπεται να ολοκληρωθεί το 2009, εγκαίρως δηλαδή για τον εορτασμό των 600 χρόνων του πανεπιστημίου. Εκτός από τις σχολές και τα δι΄παφορα ιδρύματα, υπάρχουν αρκετά περιφερειακά σώματα στην υπηρεσία του πανεπιστημίου, όπως αρχεία και διοικητικά κτήρια, μουσείο μουσικών οργάνων και πανεπιστημιακή κλινική. Ο βοτανικός κήπος του πανεππιστημίου (Botanischer Garten) ιδρύθηκε το 1542 και είναι ο δεύτερος αρχαιότερος βοτανικός κήπος στην Ευρώπη. Οι αρχικές τέσσερεις σχολές ήταν η Σχολή Τεχνών, θεολογίας, Ιατρικής και Νομικής. Σήμερα, το πανεπιστήμιο συντίθεται από τις παρακάτω 14 σχολές: Θεολογίας Νομικής Ιστορίας, Τέχνης, Ανατολικών Σπουδών Φιλολογίας Εκπαίδευσης Κοινωνικών επιστημών και Φιλοσοφίας Οικονομικών και Διαχείρισης Επιστημών Αθλητισμού Ιατρικής με πανεπιστημιακό νοσοκομείο Μαθηματικών και Επιστήμης Υπολογιστών Βιοεπιστημών, Φαρμακευτικής και Ψυχολογίας Φυσικής και Επιστημών της Γης Χημείας και Ορυκτολογίας Κτηνιατρικής Επίσημος δικτυακός τόπος του πανεπιστημίου αγγλ. και γερμ. Leipziger Universitätsverlag εκδοτικός οίκος Αμερικανικές σπουδές στο πανεπιστήμιο της Λειψίας